இதேபோல் ஜெயங்கொண்டம் மற்றும் சுற்றுவட்டார பகுதிகளில் பெரும்பாலான கடைகள் அடைக்கப்பட்டு இருந்தன. அரசு மற்றும் தனியார் பஸ்கள் வழக்கம் போல் இயங்கின. ஜெயங்கொண்டம் பகுதி மருந்து கடைகள் அனைத்தும் திறந்திருந்தன. மற்ற கடைகள் அடைக்கப்பட்டதால் அத்தியாவசிய பொருட்கள் வாங்க முடியாமல் பொதுமக்கள் மிகவும் சிரமப்பட்டனர். இந்நிலையில் கடைவீதி மற்றும் பெட்ரோல் பங்குகள், வங்கிகள், அரசு சார்ந்த அலுவலகங்கள் உள்ளிட்ட முக்கிய பகுதிகளில் போலீசார் பாதுகாப்பு பணியில் ஈடுபடுத்தப்பட்டிருந்தனர்.